માધવપુરનો મેળો રામનવમીથી શરૂ થાય પણ અગિયારસની રાતે પુર બહારમાં ખીલે છે. અને ભરમેળો કરે છે. વર્તમાન યુગમાં મોટર મોટર સાયકલો, બસો અને ટ્રેકટરો જેવા વાહનો આવ્યાં તે પહેલાં ખેતી કરનારી તમામ કોમોના લોકો ગાડા જોડીને સહકુટુંબ માધવપુરનો મેળો માણવાને શ્રી કૃષ્ણને પરણાવવા દોઢસો બસો ગાડા જોડી ત્રણ - ત્રણ દિવસનાં ભાતા પોતે લઇને મેળામાં આવતા ગામના પાદરથી લઇને સીમાડા સુધી રાવટીઓ નંખાઇ જતી જૂના કાળે મેળામાં લોકમનો રંજન કરાવનારા મદારી આવતા રાવણ હથ્થાવાળાય આવતા ગાડાની સાથે લોકો પોતાના પાણીદાર શણગારેલા અશ્વો અને ઊંટો લઇને પણ મેળો માણવા ઉમટી પડતા.